CELEX: C2005/155/48
Language: hu
Date: 2005-06-25 00:00:00
Title: T-147/05. sz. ügy: Federico José Garcia Resusta által az Európai Közösségek Bizottsága ellen 2005. április 4-én benyújtott kereset

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/25
            
         Federico José Garcia Resusta által az Európai Közösségek Bizottsága ellen 2005. április 4-én benyújtott kereset
   (T-147/05. sz. ügy)
   (2005/C 155/48)
   Az eljárás nyelve: francia
   Federico José Garcia Resusta (lakóhelye: Brüsszel, képviseli: Jean Van Rossum ügyvéd, kézbesítési cím: Luxembourg) 2005. április 4-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a Bizottságnak a felperes besorolási osztályának és besorolási fokozatának megfelelő munka végzését akadályozó megbetegedése foglalkozási eredetének vagy súlyosbodásának elismerésére irányuló kérelmét elutasító határozatát,
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek
   A megtámadott határozatot a Bizottság az Elsőfokú Bíróságnak a T-376/02. sz. ügyben (1)2004. november 23-án hozott, a felperes rokkantsági nyugdíjra való jogosultságát megállapító, 2002. január 14-i bizottsági határozatot megsemmisítő ítéletét követően fogadta el.
   A felperes keresetének alátámasztására az indokolási kötelezettség, valamint az Európai Közösségek tisztviselőinek balesetére és foglalkozási megbetegedésére vonatkozó biztosítási szabályzat 3. cikkének megsértésére hivatkozik, amennyiben az orvosi bizottság azon véleménye, amely szerint a felperes megbetegedésének súlyosbodása és az általa ellátott munkakör közötti közvetlen kapcsolat nem kellően megalapozott, ellentétes a rokkantsági bizottság véleményével, amely szerint a felperes korábban is fennálló betegségét a munkakörével összefüggő stressz súlyosbította.
   
      (1)  Közlemény: HL C 44., 2003.2.22., 37. o.; az ítélet közzétéve: HL C 45., 2005.2.19., 23. o.